钦定古今图书集成/明伦汇编/氏族典/第268卷 > 王洙
## 钦定古今图书集成/明伦汇编/氏族典/第268卷 > 王洙

按《宋史王洙传》：“洙字原叔，应天宋城人。少聪悟博学，
记问过人。初举进士，与郭稹同保，人有告稹冒祖母
谭，主司欲脱洙连坐之法，召谓曰：‘不保可易也’。洙曰：
‘保之不愿易’。遂与稹俱罢。再举中甲科，补舒城县尉，
坐覆县民锺元杀妻不实，免官，后调富川县主簿。晏
殊留守南京，荐为府学教授，召为国子监说书，改直”
讲，擢史馆检讨、同知太常礼院，为天章阁侍讲，累迁
太常博士、同管勾国子监。预修《崇文总目》成，迁尚书
工部员外郎，修《国朝会要》，加直龙图阁、权同判太常
寺。坐赴进奏院赛神与女妓杂坐，为御史劾奏，黜知
濠州，徙襄州，又徙亳州。复为天章阁侍讲、史馆检讨。
帝将祀明堂，宋祁言“明堂制度久不”讲，洙有礼学，愿
得同具其仪。诏还洙太常。再迁兵部员外郎，命撰《大
飨明堂记》。除史馆修撰，迁知制诰，擢为翰林学士，改
侍读学士。洙汎览传记，至图纬、方技、阴阳五行、筭数、
音律、诂训、篆隶之学，无所不通。及卒，赐谥曰“文。”